การเพิ่มระดับเซโรโทนินด้วยวิธีอื่นๆ การเพิ่มระดับเซโรโทนินด้วยอาหาร
การออกกำลังกายเป็นวิธีที่ยอดเยี่ยมในการเพิ่มระดับเซโรโทนิน ผลลัพธ์ที่ได้มีความชัดเจน คือ การออกกำลังกายจะช่วยเพิ่มระดับทริปโตเฟน ซึ่งเป็นสารตั้งต้นของเซโรโทนิน ทริปโตเฟนจะยังคงอยู่ในร่างกายหลังออกกำลังกายเสร็จแล้ว ซึ่งหมายความว่า คุณจะยังอารมณ์ดีอยู่หลายชั่วโมงหลังออกกำลังกาย  ออกกำลังกายในระดับที่คุณคุ้นเคย งานวิจัยของอังกฤษพบว่า การออกกำลังกายในระดับที่แต่ละคนทำแล้วรู้สึกดีจะทำให้มีการหลั่งเซโรโทนินอย่างต่อเนื่อง ไม่ใช่การออกกำลังกายที่หนักหน่วงเกินไปจนทนไม่ไหว  หากคุณไม่มีเวลาออกกำลังกายเป็นประจำ ลองใช้วิธีเดิน 30 นาที - 1 ชั่วโมงต่อวัน อย่างน้อยที่สุด การออกกำลังกายแบบพอประมาณนี้จะช่วยเผาผลาญแคลอรี่และเพิ่มระดับทริปโตเฟน ทำให้ระดับเซโรโทนินเพิ่มขึ้น แสงแดดน่าจะช่วยในการสังเคราะห์เซโรโทนิน งานวิจัยชิ้นหนึ่งได้ค้นพบความสัมพันธ์เชิงบวกระหว่างการสังเคราะห์เซโรโทนินและจำนวนชั่วโมงที่มีแสงแดดทั้งหมดในระหว่างวัน จากการชันสูตรศพของมนุษย์ พบว่าระดับของเซโรโทนินในช่วงฤดูร้อนสูงกว่าในช่วงฤดูหนาว คุณอาจอารมณ์ดีขึ้นได้ง่ายๆ เพียงเปิดม่านให้แสงสว่างเข้าไปในห้องของคุณ ให้รับแสงธรรมชาติในระหว่างวัน แต่ไม่ควรรับแสงประดิษฐ์ในเวลากลางคืน แสงแดดธรรมชาติในช่วงกลางวันให้เซโรโทนินแก่คุณได้ดีกว่าแสงประดิษฐ์จากหลอด LED หลอดฟลูออเรสเซนต์ หรือแสงยูวี การได้รับแสงประดิษฐ์โดยเฉพาะในเวลากลางคืน ยังส่งผลเสียต่อที่สองโดยขัดขวางการผลิตเมลาโทนิน ซึ่งช่วยให้คุณนอนหลับสบายในเวลากลางคืน งานวิจัยหลายชิ้นแสดงให้เห็นว่า การนวดบำบัดช่วยลดระดับคอร์ติซอลซึ่งเป็นฮอร์โมนเครียด และช่วยเพิ่มระดับเซโรโทนินและโดพามีน ประโยชน์สองต่อนี้ทำให้การนวดดีต่อคุณมากเป็นพิเศษ ความเครียดเป็นเวลานานอาจทำให้ระดับเซโรโทนินลดลง ความเครียดอย่างรุนแรงและจริงจังอาจมีผลต่อความสามารถของร่างกายในการผลิตและสังเคราะห์เซโรโทนิน ซึ่งหมายความว่า คุณควรหลีกเลี่ยงสถานการณ์เครียดๆ ให้มากที่สุดเท่าที่จะทำได้ และควรหาวิธีจัดการความเครียดที่ดีต่อสุขภาพเมื่อใดก็ตามที่คุณรู้สึกเครียด หากคุณต้องเผชิญกับความเครียดในการดำรงชีวิต ให้ลองฝึก: โยคะ การนั่งสมาธิ การฝึกหายใจลึกๆ การแสดงออกถึงตัวตนผ่านงานศิลปะ แม้จะฟังดูเชยๆ แต่การหวนรำลึกถึงช่วงเวลาดีๆ ก็อาจเพียงพอแล้วที่จะเพิ่มระดับเซโรโทนินในสมอง หากคุณมีแนวโน้มเป็นโรคซึมเศร้า การทำเช่นนี้อาจช่วยเพิ่มระดับเซโรโทนินได้โดยตรง และทำให้คุณไม่หมกมุ่นอยู่กับช่วงเวลาที่มีความทุกข์ การไม่สามารถนึกถึงช่วงเวลาดีๆ ได้เรียกว่า "การหวนรำลึกที่ต้องขึ้นอยู่กับสภาวะอารมณ์ดั้งเดิม" หากคุณไม่สามารถจำช่วงเวลาที่ดีๆ ได้ ให้ลองคุยกับเพื่อนหรือครอบครัว และเปิดดูบันทึกหรือภาพเก่าๆ น่าเสียดายที่มีความเชื่อผิดๆ มากมายเกี่ยวกับอาหารที่ช่วยเพิ่มระดับเซโรโทนิน เช่น:   อาหารที่อุดมไปด้วยทริปโตเฟนช่วยเพิ่มระดับเซโรโทนินได้โดยอัตโนมัติ นี่เป็นความเชื่อที่ผิด อาหารส่วนใหญ่ที่มีทริปโตเฟน ซึ่งเป็นกรดอะมิโนชนิดหนึ่ง จะแข่งขันกับกรดอะมิโนชนิดอื่นๆ เพื่อที่จะได้รับการดูดซึมโดยระบบลำเลียงของร่างกาย การรับประทานไก่งวงที่มีทริปโตเฟนสูงในปริมาณมาก ไม่ได้ทำให้คุณมีระดับเซโรโทนินเพิ่มขึ้นโดยอัตโนมัติ  การรับประทานกล้วยจำนวนมากจะเพิ่มระดับเซโรโทนินได้โดยอัตโนมัติ กล้วยมีเซโรโทนินอยู่จริง แต่เซโรโทนินในกล้วยจะไม่สามารถข้ามผ่านตัวกรองกั้นระหว่างเลือดและสมองและถูกดูดซึมเข้าสู่ร่างกายมนุษย์ได้ ร่างกายดูดซึมคาร์โบไฮเดรตเชิงซ้อนได้แตกต่างจากคาร์โบไฮเดรตเชิงเดี่ยว โดยคาร์โบไฮเดรตเชิงเดี่ยว เช่น ข้าวขาวและขนมปังขาว จะเพิ่มระดับน้ำตาลในเลือดอย่างรวดเร็ว ทำให้อินซูลินพุ่งสูงขึ้นและลดลงอย่างรวดเร็วในเวลาต่อมา ส่วนคาร์โบไฮเดรตเชิงซ้อนจะถูกร่างกายดูดซึมอย่างช้าๆ จึงไม่ทำให้น้ำตาลในเลือดและอินซูลินพุ่งสูงขึ้นและลดลงอย่างรวดเร็วเหมือนคาร์โบไฮเดรตเชิงเดี่ยว   คาร์โบไฮเดรตเชิงซ้อน เช่น: ถั่วต่างๆ เช่น ถั่วลันเตาและถั่วเลนทิล ขนมปังไม่ขัดสี เส้นพาสต้าไม่ขัดสี ข้าวกล้อง ผักที่มีแป้งมาก เช่น มันเทศและพาร์สนิป    คาร์โบไฮเดรตเชิงเดี่ยว เช่น: ขนมปังขาว ข้าวขาว เส้นพาสต้า "ทั่วไป" เค้ก ลูกอม และผลิตภัณฑ์อื่นๆ ที่มีน้ำตาลขัดสี คาเฟอีนกดเซโรโทนินเอาไว้ ซึ่งช่วยอธิบายว่าทำไมคาเฟอีนจึงกดความรู้สึกหิวเอาไว้ด้วย เครื่องดื่มให้พลังงานมีน้ำตาลปริมาณสูง โดยน้ำตาลเหล่านี้จะถูกย่อยและดูดซึมอย่างรวดเร็ว แต่ทำให้เกิดภาวะพลังงานตกหลังจากที่ระดับอินซูลินลดลงแล้ว แพทย์แนะนำว่า หากคุณต้องดื่มผลิตภัณฑ์ที่มีคาเฟอีน ให้ดื่มหลังจากที่คุณรับประทานอาหารเสร็จแล้ว มีการตั้งสมมติฐานว่า กรดไขมันโอเมก้า 3 ส่งผลต่อการทำงานของเซโรโทนินในสมอง ผู้ที่มีระดับเซโรโทนินต่ำโดยทั่วไปแล้วจะมีระดับ DHA ต่ำเช่นกัน โดย DHA เป็นหน่วยโครงสร้างที่จำเป็นในสมอง และต้องได้รับการเสริมสร้างด้วยอาหาร เช่น น้ำมันปลาที่มีกรดไขมันโอเมก้า 3 สูง มองหากรดไขมันโอเมก้า 3 ได้จาก:  ปลา เช่น แซลมอนและน้ำมันปลา ถั่วเปลือกแข็ง เมล็ดพืช และน้ำมันจากเมล็ดพืช เช่น น้ำมันเมล็ดแฟล็กซ์ การรับประทานดาร์กช็อกโกแลตช่วยเพิ่มระดับเซโรโทนิน ส่วนหนึ่งเป็นเพราะเรสเวอราทรอล เรสเวอราทรอลช่วยเพิ่มระดับเอนดอร์ฟินและเซโรโทนิน อย่าลืมเลือกดาร์กช็อกโกแลตแทนมิลค์ช็อกโกแลต เพราะมิลค์ช็อกโกแลตมีโกโก้ (ส่วนผสมที่ผลิตเซโรโทนิน) น้อยกว่าดาร์กช็อกโกแลตมาก
ออกกำลังกายเป็นประจำ. ได้รับแสงแดดอย่างพอเพียง. ลงทุนไปนวด. เข้าใจว่าความเครียดอาจแทรกแซงระดับเซโรโทนินได้. หวนรำลึกถึงความทรงจำที่ดีๆ. ทำความเข้าใจความเชื่อเรื่องเซโรโทนินและอาหาร. หลีกเลี่ยงคาร์โบไฮเดรตเชิงเดี่ยวและหันมารับประทานคาร์โบไฮเดรตเชิงซ้อน. หลีกเลี่ยงอาหารที่มีคาเฟอีน โดยเฉพาะเครื่องดื่มให้พลังงาน. บริโภคไขมันที่ดีต่อร่างกาย เช่น กรดไขมันโอเมก้า 3. รับประทานดาร์กช็อกโกแลต.
https://www.wikihow.com/Boost-Serotonin https://www.wikihow.com/Boost-Serotonin
Boosting Serotonin in Other Ways Boosting Serotonin Through Diet